CELEX: 62014CN0478
Language: hr
Date: 2014-10-27 00:00:00
Title: Predmet C-478/14: Zahtjev za prethodnu odluku koji je 27. listopada 2014. uputio Tribunale ordinario di Cagliari (Italija) – kazneni postupak protiv Roberta Siddua

12.1.2015   
            
            
               HR
            
            
               Službeni list Europske unije
            
            
               C 7/17
            
         Zahtjev za prethodnu odluku koji je 27. listopada 2014. uputio Tribunale ordinario di Cagliari (Italija) – kazneni postupak protiv Roberta Siddua
   (Predmet C-478/14)
   (2015/C 007/22)
   Jezik postupka: talijanski
   
      Sud koji je uputio zahtjev
   
   Tribunale ordinario di Cagliari
   
      Stranka glavnog postupka
   
   Roberto Siddu
   
      Prethodna pitanja
   
   
               1.
            
            
               Treba li članak 49. i prateće članke te članak 56. i prateće članke UFEU-a te načela koja je Sud Europske unije utvrdio u presudi od 16. veljače 2012. [u spojenim predmetima C-72/10 i C-77/10], tumačiti na način da je njima protivno da se organizira postupak javne nabave koji se odnosi na koncesije čiji je rok trajanja kraći od roka trajanja ranije dodijeljenih koncesija, pri čemu je navedeni postupak javne nabave bio organiziran u cilju uklanjanja posljedica nezakonitog isključenja određenog broja subjekata iz postupaka javne nabave?
            
         
               2.
            
            
               Treba li članak 49. i prateće članke te članak 56. i prateće članke UFEU-a te načela koja je Sud Europske unije utvrdio u navedenoj presudi od 16. veljače 2012. [u spojenim predmetima C-72/10 i C-77/10], tumačiti na način da je njima protivno da zahtjev za reorganizaciju sustava putem vremenskog usklađivanja isteka rokova trajanja koncesija predstavlja primjereno opravdanje za to da je rok trajanja koncesija koje su predmet postupka javne nabave kraći u odnosu na rok trajanja ranije dodijeljenih koncesija?